আ ফিস্ট ফর ক্রোস
আ ফিস্ট ফর ক্রোস (ইংরেজি: A Feast for Crows; বাংলা অনুবাদ: কাকের ভোজ) হল মার্কিন লেখক জর্জ আর. আর. মার্টিন রচিত মহাকাব্যিক ফ্যান্টাসি আ সং অব আইস অ্যান্ড ফায়ার উপন্যাস ধারাবাহিকের পরিকল্পিত সাতটি উপন্যাসের চতুর্থ উপন্যাস। বইটি প্রথম প্রকাশিত হয় ২০০৫ সালের ১৭ অক্টোবর যুক্তরাজ্যে, এবং পরে ৮ নভেম্বর যুক্তরাষ্ট্রে প্রকাশিত হয়। আ ফিস্ট ফর ক্রোস এই উপন্যাস ধারাবাহিকের প্রথম বই হিসেবে দ্য নিউ ইয়র্ক টাইমসের সর্বোচ্চ বিক্রিত তালিকার ১ নং স্থান অধিকার করে যা কল্পনাধর্মী বইয়ের লেখকদের মধ্যে পূর্বে করতে পেরেছিলেন রবার্ট জর্ডান ও নিল গাইম্যান। ২০০৬ সালে উপন্যাসটি হুগো পুরস্কার, লোকাস পুরস্কার ও ব্রিটিশ ফ্যান্টাসি পুরস্কারের মনোনয়ন লাভ করে।